|  |
| --- |
| Številka: 560-1/2022-255 |
| Ljubljana, dne 04. 07. 2023 |
| EVA (če se akt objavi v Uradnem listu RS) |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| **ZADEVA: Informacija o nameravanem podpisu tehničnega dogovora št. A.PRG.CAP672.A, sklenjenega v okviru Programskega dogovora št. A.PRG.CAP672, med ministrstvi za obrambo in Evropsko obrambno agencijo o postopkih v zvezi z dovoljenji za čezmejne premike za premike po zraku v Evropi – predlog za obravnavo** |
| **1. Predlog sklepov Vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na \_\_\_\_ redni seji dne \_\_\_\_\_\_ pod točko \_\_\_ dnevnega reda sprejelaS K L E P1. Vlada Republike Slovenije se je seznanila z Informacijo o nameravanem podpisu tehničnega dogovora št. A.PRG.CAP672.A, sklenjenega v okviru Programskega dogovora št. A.PRG.CAP672, med ministrstvi za obrambo in Evropsko obrambno agencijo o postopkih v zvezi z dovoljenji za čezmejne premike za premike po zraku v Evropi.
2. Ob podpisu tehničnega dogovora Republika Slovenija da pridržek, da ne bo izdajala letnih diplomatskih dovoljenj za prečrpavanje goriva v zraku nad njenim ozemljem.

 Barbara Kolenko Helbl, generalna sekretarkaPrejmeta:– Ministrstvo za obrambo,– Ministrstvo za zunanje zadeve. |
| **2. Predlog za obravnavo predloga zakona po nujnem ali skrajšanem postopku v Državnem zboru z obrazložitvijo razlogov:** |
| / |
| **3. a Osebe, odgovorne za strokovno pripravo in usklajenost gradiva:** |
| višji vojaški uslužbenec XIV. razreda Goran Leskovšek, načelnik Sektorja za pravne zadeve na Generalštabu Slovenske vojske. |
| **3. b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| V okviru Evropske obrambne agencije (EDA) poteka urejanje področja vojaške mobilnosti, konkretno optimizacije postopkov pridobivanja dovoljenj glede prehodov državnih mej. V ta namen je bil podpisan Programski dogovor med ministrstvi za obrambo in Evropsko obrambno agencijo o optimizaciji postopkov, povezanih z dovoljenji za čezmejne premike v Evropi, ki vzpostavlja zgolj okvir za sodelovanje držav (sklep Vlade RS, št. 51002-28/2019/3 z dne 9. 5. 2019, v nadaljevanju: programski dogovor). Na podlagi tega programskega dogovora se sklepa obravnavani tehnični dogovor, ki določa postopke glede aktivnosti neoboroženih platform s posadko v zračnih prostorih držav (npr. preleti z namenom izvedbe prečrpavanja goriva med dvema zrakoplovoma v zraku, aktivnosti na poligonu in usposabljanje za zračno bojevanje) in premiki tovora nevarnega blaga.Republika Slovenija (RS) bo glede prečrpavanja goriva v zraku podala pridržek, da ne bo izdajala letnih diplomatskih dovoljenj za lete za namen prečrpavanje goriva v zraku nad njenim ozemljem. Izdaja letnih diplomatskih dovoljenj za namen prečrpavanje goriva v zraku je omenjena v prvem odstavku 2. razdelka III. poglavja tehničnega dogovora.Po vzpostavitvi normativnega okvirja pa bo RS za lete z namenom prečrpavanja goriva v zraku izdajala enkratna dovoljenja, kar bo podpisu tehničnega dogovora navedeno tudi na javno dostopnem portalu EDA. Prav tako se bo na tem portalu navedlo, da namerava RS v zvezi s prevozom tovora nevarnega blaga z vojaškimi letali, ki je sicer normativno že urejeno, za namen njegovega izvajanja najprej privzeti tudi ustrezen Nato standard. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7. a Predstavitev ocene finančnih posledic nad 40.000 EUR:**/ |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II. a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
|  |  |  |  |  |
| **SKUPAJ** |  |  |
| **II. b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| **SKUPAJ** |  |  |
| **II. c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
| **7. b Predstavitev ocene finančnih posledic pod 40.000 EUR:**S sklenitvijo tehničnega dogovora za Republiko Slovenijo ne bodo nastale finančne posledice. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12,10/14, 164/20, 35/21, 51/21 in 114/21) javnost ni bila povabljena k sodelovanju, saj gre za predlog sklepa Vlade RS. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program Vlade:** | NE |
|   **Marjan Šarec** **minister**  |

Poslano:

* naslovniku,
* SGS,
* DOP,
* DOZ,
* GŠSV.

**Informacija**

**o nameravanem podpisu tehničnega dogovora št. A.PRG.CAP672.A, sklenjenega v okviru Programskega dogovora št. A.PRG.CAP672, med ministrstvi za obrambo in Evropsko obrambno agencijo o postopkih v zvezi z dovoljenji za čezmejne premike za premike po zraku v Evropi**

V okviru Evropske obrambne agencije (EDA) poteka urejanje področja vojaške mobilnosti, konkretno optimizacija postopkov pridobivanja dovoljenj glede prehodov državnih mej. Program optimizacije postopkov pridobivanja dovoljenj glede prehodov državnih mej je zasnovan kot projekt kategorije A, kar skladno z 19. členom Odločitve Sveta (CFSP) 2015/1835, z dne 12. 10. 2015 (UL L 266/55 z dne 13. 10. 2015) pomeni sodelovanje vseh držav članic. Zadeva je v tesni povezavi z aktivnostmi dveh PESCO projektov, in sicer projekta vojaške mobilnosti (Military mobility) in projekta mreže logističnih vozlišč v Evropi in podpore operacijam (Network of Logistic Hubs in Europe and Support to Operations). V podporo tema dvema projektoma je Vlada Republike Slovenije s sklepom, št. 02401-22/2018/4 z dne 22. 11. 2018, ustanovila Stalno medresorsko koordinacijsko skupino za spremljanje in usmerjanje implementacije ukrepov na področju vojaške mobilnosti, v kateri sodelujejo resorji obrambe, infrastrukture, financ, notranjih in zunanjih zadev.

Za dosego ciljev programa optimizacije postopkov pridobivanja dovoljenj glede prehodov državnih mej je bil najprej podpisan Programski dogovor med ministrstvi za obrambo in Evropsko obrambno agencijo o optimizaciji postopkov, povezanih z dovoljenji za čezmejne premike v Evropi, ki vzpostavlja zgolj okvir za sodelovanje držav (sklep Vlade RS, št, 51002-28/2019/3 z dne 9. 5. 2019, v nadaljevanju: programski dogovor).

Na podlagi tega programskega dogovora se sedaj sklepa tehnični dogovor št. A.PRG.CAP672.A, sklenjen v okviru programskega dogovora št. A.PRG.CAP672, med ministrstvi za obrambo in Evropsko obrambno agencijo o postopkih v zvezi z dovoljenjem za čezmejne premike za premike po zraku v Evropi, v nadaljevanju: tehnični dogovor, ki določa postopke pridobivanja dovoljenj glede prehodov državnih mej za aktivnosti neoboroženih platform s posadko v zračnih prostorih držav (npr. preleti z namenom izvedbe prečrpavanja goriva med dvema zrakoplovoma v zraku, aktivnosti na poligonu in usposabljanje za zračno bojevanje) in premike tovora nevarnega blaga.

Republika Slovenija bo glede prečrpavanja goriva v zraku dala pridržek, da ne bo izdajala letnih diplomatskih dovoljenj za lete za namen prečrpavanje goriva v zraku nad njenim ozemljem. Izdaja letnih diplomatskih dovoljenj za namen prečrpavanje goriva v zraku je omenjena v prvem odstavku 2. razdelka III. poglavja tehničnega dogovora.

Po vzpostavitvi normativnega okvirja pa bo RS za lete z namenom prečrpavanja goriva v zraku izdajala enkratna dovoljenja, kar bo po podpisu tehničnega dogovora navedeno tudi na javno dostopnem portalu EDA[[1]](#footnote-1), na katerem se zbirajo uporabniške informacije za potrebe izvedbe zračnih transportov na podlagi predmetnega tehničnega dogovora. Prav tako se bo na tem portalu navedlo, da namerava RS v zvezi s prevozom tovora nevarnega blaga z vojaškimi letali, ki je sicer normativno že urejeno, za namen njegovega izvajanja najprej privzeti tudi ustrezen Nato standard.

Za vse postopke in izdajo vseh vrst dovoljenj za čezmejne premike po zraku na podlagi tega tehničnega dogovora so pristojni nosilci, opredeljeni v Načrtu zagotavljanja podpore države gostiteljice v Republiki Sloveniji (sklep Vlade RS, št. 80100-1/2014/5 z dne 17. 6. 2015) ter v skladu veljavnimi predpisi s področja izdaje dovoljenj za prelete tujih državnih zrakoplovov.

S sklenitvijo tehničnega dogovora za Republiko Slovenijo ne bodo nastale finančne posledice.

Ministrstvo za zunanje in evropske zadeve je tehnični dogovor opredelilo kot mednarodni akt, s katerima se v skladu z devetim odstavkom 75. člena Zakona o zunanjih zadevah pred podpisom Vlada Republike Slovenije seznani, po podpisu pa ga potrdi s sklepom.

Gradivo je usklajeno z Ministrstvom za zunanje in evropske zadeve, Ministrstvom za finance, Ministrstvom za okolje in prostor, Ministrstvom za notranje zadeve in Ministrstvom za infrastrukturo.

Gradiva ni treba uskladiti s pravnim redom EU.

Podpisnik tehničnega dogovora bo minister za obrambo Marjan Šarec.

Ministrstvo za obrambo

1. Delovni naziv portala je Military Mobility Air Portal. [↑](#footnote-ref-1)